Diari Oficial de la Generalitat Valenciana


Sumari del DOGV 8432, del 27-11-2018 (2018/11532)

RESOLUCIÓ de 23 de novembre de 2018, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments artístics professionals d'Arts Plàstiques i Disseny, convocats per la Resolució de 15 de juny de 2018, corresponents al curs 2017-2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8432

Data del DOGV
:   27-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11573


Data del document
:   23-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 23 de novembre de 2018, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments artístics professionals d'Arts Plàstiques i Disseny, convocats per la Resolució de 15 de juny de 2018, corresponents al curs 2017-2018. [2018/11517]  
  
La Resolució de 15 de juny de 2018, de la Conselleria d'Educació, Investigació, Cultura i Esport (DOGV 8326, 27.06.2018), ha convocat per a la Comunitat Valenciana els premis extraordinaris d'ensenyaments artístics professionals d'Arts Plàstiques i Disseny corresponents al curs 2017-2018.  
Aquesta resolució estableix en la base sisena, punt 3, de l'annex I, que la comissió de selecció elevarà la proposta d'adjudicació dels premis extraordinaris d'ensenyaments artístics professionals d'Arts Plàstiques i Disseny de grau mitjà i superior i l'acta de qualificacions finals de tots els alumnes presentats, perquè la directora general de Formació Professional i Ensenyaments de Règim Especial, per delegació del conseller, resolga.  
Vista la proposta formulada per la comissió de selecció dels premis, amb data 14 de novembre de 2018, una vegada realitzades les actuacions previstes en les bases de la convocatòria, i en virtut de les facultats que em concedeix, resolc:  
  
Primer  
L'adjudicació del premi extraordinari d'ensenyaments artístics professionals d'Arts Plàstiques i Disseny als alumnes que han finalitzat els estudis de grau mitjà en el curs 2017-2018 que s'indica en l'annex I d'aquesta resolució.  
  
Segon  
L'adjudicació del premi extraordinari d'ensenyaments artístics professionals d'Arts Plàstiques i Disseny als alumnes que han finalitzat els estudis de grau superior en el curs 2017-2018 que s'indica en l'annex I d'aquesta resolució.  
  
Tercer  
Els alumnes premiats rebran un diploma acreditatiu i aquesta distinció serà anotada en l'expedient acadèmic pel secretari o la secretària del centre corresponent.  
A més, la conselleria competent en matèria d'educació podrà promoure que els alumnes premiats durant cada convocatòria puguen realitzar una exposició conjunta amb els projectes desenvolupats en el mòdul d'obra final o de projecte integrat, i sense perjudici d'altres beneficis que es puguen establir.  
  
Quart  
El lliurament de diplomes als alumnes es realitzarà en un acte públic, la data i el lloc del qual es comunicaran oportunament a les persones interessades.  
  
  
DISPOSICIONS FINALS  
  
Primera  
Aquesta resolució tindrà efectes l'endemà de la publicació en el Diari Oficial de la Generalitat Valenciana.  
  
Segona  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, s'hi podrà recórrer potestativament en reposició, o bé caldrà plantejar-hi directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 23 de novembre de 2018.- La directora general de Formació Professional i Ensenyaments de Règim Especial: Marina Sánchez Costas.